У Вікіпедыі ёсць артыкулы пра іншых асоб з прозвішчам Рыбак.

**Павел Рыбак** (нар. 11 верасня 1983, Гродна) — беларускі футбаліст, абаронца.

Клубная кар’ера
---------------

Пачаў займацца футболам у Гродна, але потым апынуўся ў Мінску. Гуляў за розныя клубы, а ў 2011 годзе вярнуўся ў гродзенскі «Нёман», дзе стаў асноўным цэнтральным абаронцам (зрэдку выкарыстоўваўся як апорны паўабаронца). Улетку 2014 года, пасля зыходу з клуба Івана Дзенісевіча, стаў капітанам каманды.

У снежні 2014 года перайшоў у салігорскі «Шахцёр». У складзе «Шахцёра» трывала замацаваўся на пазіцыі цэнтральнага абаронцы. У лістападзе 2015 года падоўжыў кантракт з салігорцамі. У сезоне 2016 дапамог камандзе выйграць срэбраныя медалі чэмпіянату, а сам быў прызнаны найлепшым абаронцам турніру. У снежні 2016 года яшчэ на адзін сезон падоўжыў пагадненне з «Шахцёрам». У сезоне 2017 стаў таксама капітанам «гарнякоў». У кастрычніку 2017 года стала вядома, што Рыбак застанецца ў камандзе на наступны сезон.

У студзені 2018 года з’явілася інфармацыя аб там, што абаронца можа пакінуць «Шахцёр», аднак у выніку Павел застаўся ў клубе, толькі перадаў капітанства Андрэю Клімовічу. У сезоне 2018 быў іграком стартавага складу і другі раз быў прызнаны найлепшым абаронцам чэмпіянату Беларусі. Сітуацыя паўтарылася ў 2019 годзе, калі абаронца толькі ў ліпені не гуляў з-за траўмы і трэці раз быў прызнаны найлепшым абаронцам чэмпіянату.

У снежні 2019 года па заканчэнні кантракта пакінуў «Шахцёр», а ў студзені 2020 года стаў іграком «Іслачы». Быў асноўным абаронцам каманды, з мая па верасень не гуляў з-за траўмы, пасля вярнуўся ў склад.

У студзені 2021 года перайшоў у барысаўскі БАТЭ. Пачынаў сезон 2021 у стартавым складзе каманды, з чэрвеня стаў радзей з’яўляцца на полі. У студзені 2022 года па заканчэнні кантракта пакінуў клуб і завяршыў прафесійную кар’еру.

Дасягненні
----------

* Беларусь 02Сярэбраны прызёр Срэбраны прызёр чэмпіянату Беларусі (4): 2007, 2016, 2018, 2021
* Беларусь 03Бронзавы прызёр Бронзавы прызёр чэмпіянату Беларусі (4): 2010, 2015, 2017, 2019
* Беларусь Уладальнік Кубка Беларусі (2): 2019, 2021
* Беларусь Найлепшы абаронца чэмпіянату Беларусі (3): 2016, 2018, 2019
* Беларусь У спісе 22 найлепшых футбалістаў чэмпіянату Беларусі (5): 2013, 2015, 2016, 2018, 2019

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2001 | Д1 | Тарпеда-МАЗ | Беларусь | 9 | 0 |
| 2002 | Д2 | Лакаматыў | Беларусь | 9 | 0 |
| 2003 (1) | Д1 | Лакаматыў | Беларусь | 4 | 0 |
| 2003 (2) | Д2 | Ліда | Беларусь | 7 | 0 |
| 2004 | Д2 | Смаргонь | Беларусь | 14 | 2 |
| 2005 | Д1 | Лакаматыў | Беларусь | 20 | 1 |
| 2006 | Д1 | Лакаматыў | Беларусь | 24 | 2 |
| 2007 | Д1 | Гомель | Беларусь | 21 | 1 |
| 2008 | Д1 | Гомель | Беларусь | 19 | 1 |
| 2009 | Д1 | Мінск | Беларусь | 23 | 0 |
| 2010 | Д1 | Мінск | Беларусь | 28 | 1 |
| 2011 | Д1 | Нёман | Беларусь | 23 | 2 |
| 2012 | Д1 | Нёман | Беларусь | 28 | 0 |
| 2013 | Д1 | Нёман | Беларусь | 29 | 1 |
| 2014 | Д1 | Нёман | Беларусь | 31 | 0 |
| 2015 | Д1 | Шахцёр | Беларусь | 25 | 2 |
| 2016 | Д1 | Шахцёр | Беларусь | 24 | 2 |
| 2017 | Д1 | Шахцёр | Беларусь | 28 | 2 |
| 2018 | Д1 | Шахцёр | Беларусь | 27 | 4 |
| 2019 | Д1 | Шахцёр | Беларусь | 23 | 2 |
| 2020 | Д1 | Іслач | Беларусь | 14 | 1 |
| 2021 | Д1 | БАТЭ | Беларусь | 20 | 1 |
|

Грамадзянская пазіцыя
---------------------

Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

Зноскі
------

1. ↑  Pavel Rybak // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. 1 2
3. ↑  Павел Рыбак перешел из "Немана" в солигорский "Шахтер"
4. ↑  "Шахтер" продлил контракты с Рыбаком и Старгородским
5. ↑  Бушма и Рыбак продлили соглашения с "Шахтером", Игнятиевич и Котенко покинули клуб
6. ↑  Януш, Матвейчик и еще пять игроков основного состава продлили контракты с «Шахтером»
7. ↑  «Шахтер» может расстаться с Янушем, Бурко и Олехновичем
8. ↑  Рыбак подписал контракт с "Ислочью"
9. ↑  Павел Рыбак перешел из "Ислочи" в БАТЭ
10. ↑  Павел Рыбак покинул БАТЭ
11. ↑  93 беларускія футбалісты выступілі з асуджэннем гвалту ВІДЭА

Спасылкі
--------

* Профіль на афіцыйным сайце БАТЭ (руск.)
* Профіль на афіцыйным сайце «Нёмана» (руск.)
* Профіль на сайце *kick-off.by* (руск.)

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |